5 beseer toe bakkie in rivier belandDie bakkie in die rivier Foto: ER24 Vyf mans is Donderdag beseer nadat hulle uit ŉ bakkie geslinger is wat teen ŉ wal in Mtunzini, KwaZulu-Natal, afgerol het. “Die bestuurder van die bakkie het vermoedelik beheer oor die voertuig verloor,” het Christo Venter, woordvoerder van ER24, gesê. “Die bakkie het omgeslaan en teen ŉ skuinste afgerol voordat dit uiteindelik in die rivier beland het.” Die ongeluk het omstreeks 18:00 plaasgevind. Die drie mans, wat agterop die bakkie gesit het, die 40-jarige bestuurder en sy passasier is beseer. Al die beseerdes is na die Northdale Provinsiale Hospitaal geneem vir verdere behandeling.